**PLUNGĖS RAJONO SAVIVALDYBĖS   
TARYBA**

**SPRENDIMAS**

**DĖL SAVIVALDYBĖS NEKILNOJAMOJO TURTO NURAŠYMO**

2022 m. lapkričio 24 d. Nr. T1-249

Plungė

Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 26 straipsnio 1 dalies 8 punktu ir 2 dalimi, 27 straipsnio 2 dalimi,Turto pripažinimo nereikalingu arba netinkamu (negalimu) naudoti, jo nurašymo, išardymo ir likvidavimo tvarkos aprašo, patvirtinto Plungės rajono savivaldybės tarybos 2018 m. balandžio 26 d. sprendimu Nr. T1-70 „Dėl Turto pripažinimo nereikalingu arba netinkamu (negalimu) naudoti, jo nurašymo, išardymo ir likvidavimo tvarkos aprašo patvirtinimo“, 8.1 ir 10.2 papunkčiais bei atsižvelgdama į Plungės rajono savivaldybės administracijos direktoriaus 2021 m. birželio 10 d. įsakymu Nr. DE-685 „Dėl Valstybės ir Savivaldybės materialiojo ir nematerialiojo turto pripažinimo nereikalingu arba netinkamu (negalimu) naudoti komisijos sudarymo“ sudarytos komisijos pateiktą Nereikalingų arba netinkamų (negalimų) naudoti nekilnojamojo turto ar kitų nekilnojamųjų daiktų apžiūros 2022 m. lapkričio 7 d. pažymas Nr. TPN-8 ir Nr. TPN-9, Plungės rajono savivaldybės taryba nusprendžia:

1. Pripažinti nereikalingu ir netinkamu naudoti Plungės rajono savivaldybei priklausantį nekilnojamąjį turtą:

1.1. Pastatą – Kiaulidę, esančią Rotinėnų k., Žemaičių Kalvarijos sen., Plungės r., inventorinis Nr. CA-00000145, įsigijimo vertė – 131,20 Eur, likutinė vertė – 131,20 Eur;

1.2. Pastatą – valdymo punktą, esantį Salantų g. 5B, Plungėje, inventorinis Nr. CA-00004472, unikalus Nr. 6899-6005-9022, įsigijimo vertė – 15,00 Eur, likutinė vertė – 0,00 Eur.

1.3. Vandens bokštą, esantį Miško g. 3, Stalgėnų k., Stalgėnų sen., Plungės r., inventorinis Nr. CA – 00004346, įsigijimo vertė – 1205,90 Eur, likutinė vertė – 1205,90 Eur.

2. Leisti Buhalterinės apskaitos skyriui nurašyti iš buhalterinės apskaitos sprendimo 1.1. papunktyje nurodytą nekilnojamąjį turtą, 1.2. papunktyje nurodytą nekilnojamąjį turtą nurašyti tada, kai bus išregistruotas iš VĮ Registrų centro duomenų bazės, o 1.3. papunktyje nurodytą nekilnojamąjį turtą nurašyti ir likviduoti teisės aktų nustatyta tvarka.

Savivaldybės meras Audrius Klišonis